ΚΑΝΟΝΙΣΜΟΣ (ΕΟΚ) αριθ. 289/82 ΤΗΣ ΕΠΙΤΡΟΠΗΣ της 29ης Ιανουαρίου 1982 σχετικά με τις αιτήσεις για παροχή βοηθείας από το Τμήμα Προσανατολισμού του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) όσον αφορά τα προγράμματα βελτιώσεως της υποδομής σε ορισμένες μειονεκτικές γεωργικές περιοχές της Ομοσπονδιακής Δημοκρατίας της Γερμανίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1938/81 του Συμβουλίου της 30ής Ιουνίου 1981 περί των κοινών μέτρων για τη βελτίωση της υποδομής ορισμένων μειονεκτικών γεωργικών περιοχών της Ομοσπονδιακής Δημοκρατίας της Γερμανίας(1), και ιδίως το άρθρο 8 παράγραφος 4,

Εκτιμώντας:

ότι οι υποβαλλόμενες αιτήσεις για παροχή βοηθείας στο πλαίσιο των κοινών μέτρων για τη βελτίωση της υποδομής ορισμένων μειονεκτικών γεωργικών περιοχών της Ομοσπονδιακής Δημοκρατίας της Γερμανίας πρέπει να περιλαμβάνουν όλες τις πληροφορίες που χρειάζονται για την εξέταση των έργων με τα κριτήρια που καθορίζονται στον κανονισμό (ΕΟΚ) αριθ. 1938/81-

ότι οι πληροφορίες πρέπει να παρουσιάζονται με ομοιόμορφο τρόπο που να διευκολύνει τη γρήγορη έρευνα καθώς και τη συγκριτική εξέταση των αιτήσεων μεταξύ τους-

ότι τα μέτρα που προβλέπονται στον κανονισμό αυτόν είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων-

ότι η Επιτροπή του ΕΓΤΠΕ έχει γνωμοδοτήσει για τα θέματα χρηματοδοτήσεως των μέτρων αυτών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι αιτήσεις για παροχή βοηθείας από το Τμήμα Προσανατολισμού του ΕΓΤΠΕ όσον αφορά τα προγράμματα βελτιώσεως της υποδομής σε ορισμένες μειονεκτικές γεωργικές περιοχές της Ομοσπονδιακής Δημοκρατίας της Γερμανίας πρέπει να περιλαμβάνουν τις πληροφορίες και τα έγγραφα που καθορίζονται στα παραρτήματα Α και Β.

2. Οι αιτήσεις υποβάλλονται εις τριπλούν, σύμφωνα με τον τύπο που καθορίζεται στα παραρτήματα Α και Β.

3. Οι αιτήσεις που δεν πληρούν τους όρους των παραγράφων 1 και 2 δεν εξετάζονται.

Άρθρο 2

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 29 Ιανουαρίου 1982.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 197 της 20. 7. 1981, σ. 1.

ΠΑΡΑΡΤΗΜΑ Α

ΜΕΡΟΣ 1 Παρακαλείσθε να διαβάσετε τις επεξηγηματικές σημειώσεις και τις οδηγίες πριν συμπληρώσετε την αίτηση

ΜΕΡΟΣ 2 Στοιχεία που δίνει το Κράτος μέλος

ΠΑΡΑΡΤΗΜΑ Β

1. Σύντομη περιγραφή του έργου (μέγιστο: μία σελίδα)

2. Αιτών(1)

2.1. Αντικείμενο και εύρος των κυρίων ασχολιών του αιτούντος

2.2. Σχέση ανάμεσα στον αιτούντα, τον δικαιούχο και το έργο

2.3. Να επισυναφθούν:

- αντίγραφο του μνημονίου και των άρθρων της εταιρείας και του πιστοποιητικού του εταιρικού,

- ανάτυπο από το μητρώο εμπορίου

3. Δικαιούχος (άρθρο 13 παράγραφος 1)(2)

3.1. Αντικείμενο και εύρος κυρίων ασχολιών του δικαιούχου.

3.2. Γεωγραφική περιοχή που καλύπτουν οι ασχολίες αυτές

3.3. Οικονομική κατάσταση (κατά περίπτωση, επισυνάψατε αντίγραφο του ισολογισμού)

3.4. Να επισυναφθούν:

- αντίγραφο του καταστατικού της εταιρείας

- πιστοποιητικό εγγραφής στο επιμελητήριο

4. Περιγραφή της σημερινής καταστάσεως

4.1. Τοποθεσία και ζώνη που καλύπτεται με το σχέδιο

4.2. Περιγραφή των αναγκών που πρέπει να καλύψει το σχέδιο

4.3. Περιγραφή των εγκαταστάσεων που ήδη υπάρχουν στη ζώνη που καλύπτεται από το σχέδιο

5. Προτεινόμενα μέτρα

5.1. Γενική περιγραφή των προβλεπομένων εγκαταστάσεων (να περιληφθούν π.χ. το μήκος και το πλάτος των προβλεπομένων οδών κτλ.)

5.2. Λεπτομερειακή τεχνική περιγραφή των προτεινομένων εργασιών (επισύναψη σχεδίων)

5.3. Γεωγραφική θέση των έργων (για οδούς, επισυνάψατε και χάρτες)

5.4. Γενική εκτίμηση συνολικής δαπάνης των εργασιών (να δοθεί η βάση για τους υπολογισμούς και η ημερομηνία που έγιναν)

6. Προτεινομένη χρηματοδότηση

6.1. Να συμπληρωθούν τα υποδείγματα Β 1

6.2. Ποια είναι τα επιθυμητά στάδια για καταβολή της βοηθείας

7. Τρόπος με τον οποίο εκληρούνται οι παρακάτω όροι(3)

7.1. Ένταξη σε ένα πρόγραμμα-πλαίσιο

7.2. Συμβολή σε μια διαρκή βελτίωση της υποδομής που είναι αναγκαία στις αγροτικές εκμεταλλεύσεις

7.3. Επαρκείς εγγυήσεις για την οικονομική αποδοτικότητα του σχεδίου

7.4. Εναρμόνιση με άλλα μέτρα που έχουν στόχο την ενθάρρυνση της αναπτύξεως της γεωργίας και τη βελτίωση της υποδομής

.............

Ημερομηνία και υπογραφή

Β 1 ΠΡΟΓΡΑΜΜΑ ΧΡΗΜΑΤΟΔΟΤΗΣΕΩΣ ΤΟΥ ΕΡΓΟΥ 1. Ημερ./ /

1.1. Εισφορά δικαιούχου

όπου 1.1.1 Ίδια κεφάλαια ......

1.1.2. Δάνεια(4).......

1.1.3. Πληρωμές σε είδος και εργασία δι' ίδιο λογαριασμό ........

1.2. Εισφορά του Κράτους μέλους ως επιχορηγήσεις

1.3. Άλλες συμβολές

1.4. Βοήθεια που ζητήθηκε από το ΕΓΤΠΕ

1.5. Σύνολο προγράμματος χρηματοδοτήσεως - Σύνολο επενδύσεων(5)

ΕΠΕΞΗΓΗΜΑΤΙΚΕΣ ΣΗΜΕΙΩΣΕΙΣ ΚΑΙ ΟΔΗΓΙΕΣ ΓΙΑ ΤΗ ΣΥΜΠΛΗΡΩΣΗ ΤΩΝ ΑΙΤΗΣΕΩΝ Προκαταρκτικές παρατηρήσεις

Ο κανονισμός (ΕΟΚ) αριθ. 289/82 είναι σχεδιασμένος να παρέχει πληροφορίες όσο γίνεται ακριβείς και τις οποίες η Επιτροπή χρειάζεται για να αποφασίσει επί των αιτήσεων που θα επιχορηγήσει σύμφωνα με τους όρους και τα κριτήρια του κανονισμού (ΕΟΚ) αριθ. 1938/81.

Λαμβάνοντας υπόψη την πληθώρα των τομέων, νομικών προσώπων και καταστάσεων, η μέθοδος αυτή δεν μπορεί να εξυπηρετήσει την κάθε ιδιαίτερη περίπτωση ή ιδιορρυθμία. Ως εκ τούτου θα υπάρξουν περιπτώσεις όπου ορισμένες πληροφορίες δεν θα διατίθενται ή δεν θα εξηγούν επαρκώς μια ειδική κατάσταση ή ιδιαίτερη περίπτωση.

Σ' αυτές τις περιπτώσεις, θα διατυπώνονται σε μία ξεχωριστή σελίδα οι λόγοι γιατί δεν είναι δυνατόν να δοθεί μια απάντηση στις συγκεκριμένες ερωτήσεις. Ο αιτών μπορεί επίσης να επισυνάψει συμπληρωματικές εξηγήσεις που νομίζει ότι είναι απαραίτητες για να εξηγήσει πλήρως τα ιδιαίτερα χαρακτηριστικά της περιπτώσεώς του ή της αιτήσεώς του.

ΠΑΡΑΡΤΗΜΑ Α Γενικές οδηγίες

(α) Ο αιτών πρέπει να συμπληρώσει τις γραμμές από 2 έως 4.6.2 μόνο. Μη συμπληρώσετε τη δεξιά στήλη κάθε σελίδας.

(β) Ο αριθμός των γραμμάτων κάθε απαντήσεως (με το μεταξύ διάστημα) δεν πρέπει να υπερβαίνει τον αριθμό των διαστημάτων που υπάρχουν στο υπόδειγμα. Μπορεί να χρησιμοποιούνται συντομίες (π.χ. ΓΠΣ αντί γεωργικός πιστωτικός συνεταιρισμός κτλ.). Σε κάθε διάστημα πρέπει να γράφεται μόνο ένα γράμμα.

(γ) Οι πληροφορίες που θα αναγράφονται στην αντίστοιχη γραμμή πρέπει να αρχίζουν από το πρώτο διάστημα στα αριστερά, με εξαίρεση τα χρηματικά ποσά.

(δ) Χρηματικά ποσά

- τα χρηματικά ποσά πρέπει να αναφέρονται σε εθνικό νόμισμα χωρίς δεκαδικά ψηφία-

- τα τρίγωνα χρησιμοποιούνται για να χωρίζουν εκατομμύρια, χιλιάδες και εκατοντάδες-

- τα ποσά πρέπει να καταγράφονται από το τελευταίο διάστημα από τα δεξιά.

Παράδειγμα: 10 000 DM ...... h 10 h 000/

Επεξηγηματικές οδηγίες αναφερόμενες στις διάφορες επικεφαλίδες(6)

ΜΕΡΟΣ 1

2. Αιτών

Να συμπληρωθεί μόνο αν ο αιτών δεν είναι και ο δικαιούχος.

3. Δικαιούχος

Αν υπάρχουν διάφοροι δικαιούχοι, οι πληροφορίες για την επικεφαλίδα 3 να δίνονται για κάθε ξεχωριστή σελίδα. Αν υπάρχουν περισσότεροι από 4 δικαιούχοι, υποδείξατε έναν αντιπρόσωπο και δώσατε επίσης γι' αυτόν τις ίδιες πληροφορίες.

3.1. Βάλετε σε κύκλο τη σωστή απάντηση.

3.7. Παράδειγμα: εταιρεία περιορισμένης ευθύνης, συνεταιρισμός...

3.8. Πρόκειται για αριθμούς σχεδίου που έχουν προσδιοριστεί από τις υπηρεσίες του Ταμείου. Αν υπάρχουν περισσότερες από τέσσερις αιτήσεις, αναφέρατέ τις στη συνέχεια στο κάτω μέρος της σελίδας.

4. Γενική περιγραφή του έργου

4.1. Κάθε σχέδιο επενδύσεως πρέπει κατ' ανάγκη να περιλαμβάνεται σε μία ή και στις δύο από τις παρακάτω κατηγορίες έργων:

- έργα υδροδοτήσεως-αρδεύσεως,

- κατασκευή και βελτίωση αγροτικών δρόμων.

Όπου το έργο συνδυάζει και τις δύο κατηγορίες, αναφέρατε κάθε σχετική κατηγορία.

4.2. Γράψτε τον μήνα και το έτος.

Παράδειγμα /0/4 h8/2/

Βάλετε σε κύκλο τη σωστή απάντηση για επιβεβαίωση. Έργα για τα οποία οι εργασίες άρχισαν πριν από τη λήψη της αιτήσεως από την Επιτροπή των Ευρωπαϊκών Κοινοτήτων δεν δικαιούνται ενισχύσεως από το ταμείο.

4.6. Προέλευση: Χώρα, επαρχία, κτλ.

Φύση: Επιχορήγηση κεφαλαίου, επιχορηγούμενο δάνειο, επιχορήγηση επιτοκίου, κτλ.

Ποσό: Θα συμπληρωθεί μόνο στην περίπτωση κατευθείαν επιχορηγήσεως κεφαλαίων.

Συνεχίστε σε μία ξεχωριστή σελίδα, αν υπάρχουν περισσότερες από δύο ενισχύσεις. Η παροχή της βοηθείας πρέπει να επιβεβαιωθεί από τις αντίστοιχες εθνικές αρχές πριν από την προώθηση της αιτήσεως στην Επιτροπή των Ευρωπαϊκών Κοινοτήτων.

ΜΕΡΟΣ 2

Στοιχεία που δίνει το Κράτος μέλος

4. Αν υπάρχουν περισσότεροι από έναν οργανισμοί, να δοθούν στοιχεία της επικεφαλίδας 4 για καθέναν από αυτούς.

(1) Να μη συμπληρωθεί, εκτός αν ο δικαιούχος δεν είναι επίσης και ο αιτών.

(2) Να συμπληρωθεί για κάθε δικαιούχο.

Τα άρθρα που προβλέπονται σ' αυτό το παράρτημα είναι εκείνα του κανονισμού (ΕΟΚ) αριθ. 1938/81.

(3) Η πληροφορία αυτή μπορεί να δοθεί και από τα Κράτη μέλη.

(4) Για καθένα από τα παρακάτω δάνεια παρακαλείσθε να δείχνετε το ποσό κατά πηγή, την αναλογία του επιτοκίου και τους όρους επαναπληρωμής. Επίσης να δείχνετε την αναλογία και τη διάρκεια των επιχορηγήσεων επιτοκίου, εάν υπάρχει, και τον φορέα επιχορηγήσεως.

Σε κάθε περίπτωση πρέπει να επισυνάπτεται βεβαίωση.

(5) Το οικονομικό αυτό σχέδιο πρέπει να καλύπτει όλες τις επενδύσεις σχετικά με τη βοήθεια για την οποία έχουν πραγματοποιηθεί.

Η γραμμή του σημείου 1.5 αντιστοιχεί στο ποσό που αναφέρεται στο σημείο 4.4 του παραρτήματος Α.

(6) Οι αριθμοί των παραγράφων αντιστοιχούν στις επικεφαλίδες των υποδειγμάτων. Τα άρθρα που αναφέρονται στο παράρτημα αυτό είναι εκείνα του κανονισμού (ΕΟΚ) αριθ. 1938/81.